P6_TA(2006)0519

Posebni program "Zamisli" (Sedmi okvirni program ES za RTRPD, 2007-2013) *

Zakonodajna resolucija Evropskega parlamenta o predlogu Odločbe Sveta o posebnem programu "Zamisli", s katerim se bo izvajal Sedmi okvirni program (2007 do 2013) Evropske skupnosti za raziskave, tehnološki razvoj in predstavitvene dejavnosti (KOM(2005)0441 — C6-0382/2005 — 2005/0186(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2005)0441) [1] in spremenjenega predloga (KOM(2005)0441/2 [1],

- ob upoštevanju člena 166 Pogodbe ES, v skladu s katerim se je Svet posvetoval s Parlamentom (C6-0382/2005),

- ob upoštevanju člena 51 svojega Poslovnika,

- ob upoštevanju poročila Odbora za industrijo, raziskave in energetiko ter mnenj Odbora za proračunski nadzor in Odbora za kulturo in izobraževanje (A6-0369/2006),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Uvodna izjava 4

(4) Predlogi za "pionirske raziskave"morajo biti ocenjeni samo na podlagi merila odličnosti, ki ga prisodijo strokovnjaki s strokovnim ocenjevanjem, in morajo biti osredotočeni na interdisciplinarne pionirske projekte z velikim tveganjem, nove skupine in manj izkušene raziskovalce ter ustaljene skupine raziskovalcev. | (4) Predlogi za "pionirske raziskave"v smislu temeljnih raziskav bi morali biti ocenjeni samo na podlagi merila odličnosti, ki ga prisodijo strokovnjaki s strokovnim ocenjevanjem, in bi morali biti osredotočeni na interdisciplinarne in multidisciplinarne pionirske projekte z velikim tveganjem, nove skupine in manj izkušene raziskovalce ter ustaljene skupine raziskovalcev. |

Sprememba 2

Uvodna izjava 6

(6) Evropska komisija mora biti odgovorna za izvajanje tega posebnega programa in mora delovati kot porok za samostojnost in celovitost Evropskega raziskovalnega sveta (ERC) kot tudi za njegovo učinkovito delovanje. | (6) Komisija bi morala biti v poskusnem obdobju, ki traja največ dve do tri leta, odgovorna za izvajanje tega posebnega programa in bi morala delovati kot porok za samostojnost in celovitost Evropskega raziskovalnega sveta (ERC) kot tudi za njegovo učinkovito delovanje. |

Sprememba 3

Uvodna izjava 8

(8) Za zagotovitev celovitosti ERC mora Komisija zagotoviti, da se ta posebni program izvaja v skladu z zastavljenimi cilji. | (8) Za zagotovitev celovitosti ERC bi morala Komisija skupaj z Evropskim parlamentom in Svetom zagotoviti, da se ta posebni program izvaja v skladu z zastavljenimi cilji. |

Sprememba 4

Uvodna izjava 10

(10) Okvirni program dopolnjuje dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja. | (10) Okvirni program naj bi dopolnjeval dejavnosti, ki se izvajajo v državah članicah ter tudi druge ukrepe Skupnosti, ki so nujno potrebni pri celotnih strateških prizadevanjih za uresničevanje lizbonskih ciljev, zlasti ukrepe na področju strukturnih skladov, kmetijstva, izobraževanja, usposabljanja, kulture in medijev, konkurenčnosti in inovacij, industrije, zdravja, varstva potrošnikov, zaposlovanja, energetike, prometa in okolja. |

Sprememba 5

Uvodna izjava 13

(13) Raziskovalne dejavnosti, izvedene v okviru tega programa, spoštujejo temeljna etična načela, vključno s tistimi, ki so izražena v Listini Evropske unije o temeljnih človekovih pravicah. | (13) Raziskovalne dejavnosti, ki se izvajajo znotraj tega programa, bi morale spoštovati temeljna etična načela, vključno s tistimi, ki so izražena v Listini o temeljnih pravicah Evropske unije, ter poudariti državljansko in humanistično vrednost raziskovanja, ob spoštovanju etične in kulturne raznolikosti. |

Sprememba 6

Uvodna izjava 14 a (novo)

| (14a) Za poenostavitev in zmanjšanje stroškov razpisa bi morala Komisija vzpostaviti podatkovno zbirko kot predpogoj za obveščanje udeležencev razpisa. |

Sprememba 7

Uvodna izjava 17

(17) Komisija pripravi neodvisno oceno delovanja ERC. V luči te ocene in ob upoštevanju izkušenj ERC v zvezi z njegovimi temeljnimi načeli se mora najpozneje leta 2010 pretehtati možnost spremembe strukture ERC v pravno neodvisno strukturo, ki lahko temelji na členu 171 Pogodbe. | (17) Komisija bi morala po poskusnem obdobju, ki traja največ dve do tri leta, zagotoviti neodvisno oceno delovanja ERC. Na podlagi pridobljenih rezultatov bi se moral ERC spremeniti v trajno strukturo, ki mu bo zagotavljala največjo stopnjo avtonomije in istočasno ohranjala preglednost. Najpozneje leta 2010 bi se moralo pretehtati možnost spremembe strukture ERC v pravno neodvisno strukturo, ki lahko temelji na členu 171 Pogodbe. |

Sprememba 8

Člen 2

V skladu s Prilogo II okvirnega programa znaša znesek, potreben za izvajanje posebnega programa, 7460 milijonov EUR, od katerih je manj kot 6 % namenjenih odhodkom za poslovanje Komisije. | V skladu s Prilogo II okvirnega programa znaša znesek, potreben za izvajanje posebnega programa, 7560 milijonov EUR, od katerih so iz letnega proračuna, ki ga ima na voljo ERC, največ 3 % namenjeni odhodkom za upravljanje in osebje. |

Sprememba 9

Člen 2 a (novo)

| Člen 2a 1. Komisija stori vse potrebno, da preveri, ali se financirani ukrepi izvajajo učinkovito in v skladu z določbami Uredbe (ES, Euratom) št. 1605/2002. 2. Skupni administrativni stroški posebnega programa, vključno z notranjimi stroški in stroški upravljanja izvajalske agencije, katere ustanovitev je predlagana, so sorazmerni s predvidenimi nalogami iz tega programa, in o njih odločata proračunski in zakonodajni organ. 3. Odobrena proračunska sredstva se uporabijo v skladu z načeli dobrega finančnega poslovodenja, in sicer v skladu z načeli gospodarnosti, učinkovitosti in uspešnosti ter sorazmernosti. |

Sprememba 27

Člen 3, odstavek 2 a (novo)

| 2a. Pri uporabi človeških embrionalnih izvornih celic, pridobljenih pred odobritvijo tega okvirnega programa, so institucije, organi in raziskovalci podvrženi strogemu sistemu dovoljenj in pregledov v skladu s pravnim okvirom zadevne države članice ali zadevnih držav članic. |

Sprememba 10

Člen 4, odstavek 4

4. Komisija bo delovala kot porok za samostojnost in celovitost Evropskega raziskovalnega sveta ter bo zagotavljala pravilno izvajanje nalog, ki so mu zaupane. | 4. Komisija bo skupaj z Evropskim parlamentom in Svetom delovala kot porok za samostojnost in celovitost Evropskega raziskovalnega sveta ter bo zagotavljala pravilno izvajanje nalog, ki so mu zaupane. |

| 4a. Znanstveni svet in Komisija predložita Evropskemu parlamentu in Svetu letno poročilo o delovanju ERC, v katerem se obravnava zlasti v kolikšni meri so bili doseženi zastavljeni cilji. |

Sprememba 11

Člen 4, odstavek 4 a (novo)

| 4a. Komisija zagotovi oceno rezultatov raziskav in poroča o njihovem prispevku k dinamični, na znanju temelječi družbi v Evropi. |

Sprememba 12

Člen 5, odstavek 1

1. Znanstveni svet sestavljajo najboljši znanstveniki, inženirji in strokovnjaki, ki jih imenuje Komisija in ki delujejo v svojem imenu, neodvisno od drugih interesov. | 1. Znanstveni svet sestavljajo najboljši znanstveniki, inženirji in strokovnjaki, ki zastopajo vsa področja in teme raziskovanja ter svoje sposobnosti izkazujejo ne le z izjemno znanstveno odličnostjo, ampak tudi z dolgoletnimi izkušnjami z vodenjem na področju znanosti, in ki delujejo v svojem imenu, neodvisno od drugih interesov. |

Sprememba 13

Člen 5, odstavek 3, točka (-a) (novo)

| (-a)skupno strategijo za delovanje ERC, ki se redno prilagaja znanstvenim potrebam; |

Sprememba 14

Člen 5, odstavek 3, točka (b)

b)metode za strokovno ocenjevanje in oceno predlogov, na podlagi katerih bodo določeni predlogi, ki se bodo financirali | (b)metode in načela za strokovno ocenjevanje in oceno predlogov, na podlagi katerih bodo določeni predlogi, ki se bodo financirali; |

Sprememba 15

Člen 6, odstavek 1

1. Komisija sprejme delovni program za izvajanje posebnega programa in natančno določi cilje ter prednostne naloge na področju znanosti in tehnologije, določene v Prilogi I, ter s tem povezano financiranje in časovni razpored izvajanja. | 1. Komisija in znanstveni svet sprejmeta delovni program za izvajanje posebnega programa in natančno določita cilje ter prednostne naloge na področju znanosti in tehnologije, določene v Prilogi I, ter s tem povezano financiranje in časovni razpored izvajanja. |

Sprememba 16

Člen 7 a (novo)

| Člen 7a Komisija predhodno obvesti proračunski organ, kadar namerava odstopati od razčlenitve odhodkov, navedene v opombah in prilogi splošnega poračuna Evropske unije. |

Sprememba 17

Člen 8, odstavek 6

6. Komisija redno obvešča odbor o splošnem napredku izvajanja posebnega programa. | 6. Komisija odbor in pristojni odbor Evropskega parlamenta redno obvešča o splošnem napredku izvajanja posebnega programa in jima mu predloži podatke o vseh ukrepih RTR, ki se financirajo v okviru posebnega programa. |

Sprememba 18

Člen 8, odstavek 6 a (novo)

| 6a. Poročilo Komisije vsebuje presojo o pravilnosti finančnega poslovodenja ter oceno o učinkovitosti in pravilnosti proračunskega in gospodarskega upravljanja posebnega programa. |

Sprememba 19

Člen 8 a (novo)

| Člen 8a 1. Po koncu poskusnega obdobja največ dveh do treh let ocenijo neodvisni strokovnjaki delovanje ERC. Med drugim ocenijo, v kolikšni meri so bili cilji, povezani z ERC, doseženi, ter ali je bil potek postopkov oblikovan učinkovito in pregledno, ali je bila zagotovljena znanstvena neodvisnost in ali je bil upoštevan koncept znanstvene odličnosti. Ocena obravnava tudi vprašanje, katera struktura bi bila dolgoročno najbolj primerna za ERC. 2. Ne glede na predloženo oceno se za ERC v vsakem primeru dolgoročno izbere strukturo, ki mu zagotavlja njegovo največjo možno samostojnost ter je hkrati pregledna in odgovorna v odnosu do Komisije, Evropskega parlamenta in Sveta. |

Sprememba 20

Priloga I, Dejavnosti, odstavek 1 a (novo)

| Spodbujala se bo multidisciplinarnost in interdisciplinarnost, od tega prva s skupnimi mehanizmi, ki se uporabljajo za več kot eno tehnološko in znanstveno temo. Interdisciplinarnost se bo spoprijemala z izzivi, nastalimi zaradi zapletenosti problemov, vključno s tistimi iz prednostnih tem, pri katerih zgolj enodisciplinarni pristop v večini primerov ne more privesti do ustreznega znanstvenega napredka in preprečuje, da bi bili rezultati primerni za preoblikovanje v socialni, okoljski in gospodarski napredek. |

Sprememba 21

Priloga I, Znanstveni svet, odstavek 1

Znanstveni svet bodo sestavljali predstavniki evropskih znanstvenih ustanov na najvišji ravni, ki bodo delovali v svojem imenu, neodvisno od drugih interesov. Člane bo imenovala Komisija v skladu s postopkom neodvisnega imenovanja. | Znanstveni svet sestavljajo predstavniki evropskih znanstvenih ustanov na najvišji ravni, ki po možnosti zastopajo vsa strokovna področja in sektorje raziskovanja ter svoje sposobnosti izkazujejo ne le z izjemno znanstveno odličnostjo, ampak tudi z dolgoletnimi izkušnjami z vodenjem na področju znanosti, in delujejo v svojem imenu, neodvisno od drugih interesov. |

| Člane bo iz znanstvene skupnosti izbral znanstveni svet, ki zagotavlja raznolikost področij raziskav znanstvenikov ter pri tem upošteva splošna merila, ki jih je določil evropski zakonodajalec v skladu s postopkom iz člena 251 Pogodbe, po predstavitvi v Evropskem parlamentu pa jih bo imenovala Komisija. |

| Mandat članov traja 4 leta z možnostjo ponovne izvolitve za 3 leta. Člani so izvoljeni po sistemu kroženja, v skladu s katerim je na vsakih volitvah ena tretjina članov izvoljena na novo. |

| Člani znanstvenega sveta sprejmejo kodeks ravnanja, da se prepreči navzkrižje interesov. |

| Znanstveni svet bo za pomoč pri organizaciji njegovega dela in zagotavljanju učinkovitega sodelovanja s Komisijo in izvršilno strukturo imenoval generalnega sekretarja. |

Sprememba 22

Priloga I, Izvršilna struktura

Izvršilna struktura bo odgovorna za vse vidike upravnega izvajanja in izvrševanja programa, kot je določeno v letnem delovnem programu. Zlasti bo izvajala postopke ocenjevanja, postopek strokovnega ocenjevanja in izbire v skladu z načeli znanstvenega sveta ter zagotavljala finančno in znanstveno upravljanje podpore. | Znanstveni svet bo na začetku podpirala izvršilna struktura, odgovorna za vse vidike upravnega izvajanja in izvrševanja programa, kot je določeno v letnem delovnem programu. Zlasti bo izvajala postopke ocenjevanja, postopek strokovnega ocenjevanja in izbire v skladu z načeli znanstvenega sveta ter zagotavljala finančno in znanstveno upravljanje podpore. |

| V izvršilni strukturi bo začasno znanstveno in administrativno osebje. Znanstveno osebje bo izbral znanstveni svet po preglednem in javnem postopku, administrativno osebje pa se v ta namen lahko zaposli ali napoti iz drugih institucij Skupnosti. |

| Administracija je učinkovita, njen obseg pa je tolikšen, kot je potrebno za zagotovitev tekočega delovanja, stabilnosti in kontinuitete ERC. |

Sprememba 23

Priloga I, Izvršilna struktura, odstavek 1 a (novo)

| Izvršilna struktura bo redno poročala znanstvenemu svetu. |

Sprememba 24

Priloga I, Vloga Evropske komisije, uvodni del

Evropska komisija bo delovala kot porok za polno samostojnost in celovitost ERC. Njena odgovornost pri izvajanju programa bo vključevala zagotovitev izvrševanja programa v skladu z zgoraj navedenimi znanstvenimi cilji in zahtevami znanstvene odličnosti, kot je določil neodvisno delujoči znanstveni svet. Komisija bo zlasti: | Skupaj z Evropskim parlamentom in Svetom bo Evropska komisija delovala kot porok za polno samostojnost in celovitost ERC. Njena odgovornost pri izvajanju programa bo vključevala zagotovitev izvrševanja programa v skladu z zgoraj navedenimi znanstvenimi cilji in zahtevami znanstvene odličnosti, kot je določil neodvisno delujoči znanstveni svet. Komisija bo zlasti: |

Sprememba 25

Priloga I, Vloga Evropske komisije, zaporedna točka 2

—sprejela delovni program in stališča v zvezi z izvajanjem metodologije, kot je določil znanstveni svet; | —z znanstvenim svetom sprejela delovni program in stališča v zvezi z izvajanjem metodologije, kot je določil znanstveni svet; |

Sprememba 26

Priloga I, Vloga Evropske komisije, zaporedna točka 5 a (novo)

| —v soglasju z znanstvenim svetom imenovala direktorja in vodstveno osebje izvršilne strukture. |

[1] Še ni objavljeno v Uradnem listu.

--------------------------------------------------